# ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή …/09/2014

# ΔΗΜΟΣ ΑΓΙΑΣ ΠΑΡΑΣΚΕΥΗΣ Aριθ. Πρωτ. …..

# ΟΙΚΟΝΟΜΙΚΗ ΥΠΗΡΕΣΙΑ

# ΤΜΗΜΑ ΠΡΟΜΗΘΕΙΩΝ

Υπευθ: Κ. Κουνέλη

Προς:

Τον Πρόεδρο του Δημοτικού Συμβουλίου

ΘΕΜΑ: Ορισμός Δημοτικών Συμβούλων ως τακτικού και αναπληρωματικού μέλους προκειμένου να συμμετέχουν στις επιτροπές παραλαβής υπηρεσιών, κατόπιν κληρώσεως

Σύμφωνα με το άρθρο 67 παρ.1 του Π.Δ. 28/1980:

«Η παραλαβή κάθε δημοτικής υπηρεσίας εκτελείται από επιτροπή, η οποία αποτελείται από δύο υπαλλήλους του δήμου και ενός δημοτικού συμβούλου. Σε περίπτωση έλλειψης υπαλλήλων ορίζονται ισάριθμοι αυτών δημοτικοί σύμβουλοι. Οι δημοτικοί σύμβουλοι ορίζονται με απόφαση του δημοτικού συμβουλίου, οι δε υπάλληλοι από το Δήμαρχο. Προτιμούνται οι κατά βαθμό ανώτεροι. Μαζί με τα τακτικά μέλη ορίζονται και τα αναπληρωματικά».

Παράλληλα και σύμφωνα με το άρθρο 26 του Ν.4024/2011 ορίζεται ότι: «Στις περιπτώσεις που, για τη νόμιμη συγκρότηση των συλλογικών οργάνων της διοίκησης για τη διεξαγωγή δημόσιων διαγωνισμών ή την ανάθεση ή την αξιολόγηση, παρακολούθηση, παραλαβή προμηθειών, υπηρεσιών ή έργων, δεν προβλέπεται η συμμετοχή μέλους μετά από υπόδειξη από το αρμόδιο προς τούτο όργανο ούτε η συμμετοχή εκ της θέσεως ή ιδιότητάς του (ex officio), τότε τα μέλη προκύπτουν μετά από διαδικασία κληρώσεως, μεταξύ όλων όσων πληρούν τις προϋποθέσεις από το νόμο να συμμετέχουν στο εν λόγω συλλογικό όργανο. Η κλήρωση διενεργείται από την αρμόδια για τη συγκρότηση του συλλογικού οργάνου υπηρεσία. Με απόφαση του Υπουργού Διοικητικής Μεταρρύθμισης και Ηλεκτρονικής Διακυβέρνησης μπορεί να ρυθμίζονται τυχόν άλλα ειδικότερα θέματα που αφορούν στη διενέργεια της διαδικασίας κληρώσεως».

Το δημοτικό συμβούλιο καλείται αφού λάβει υπόψη του:

1. τις διατάξεις του άρθρου 67 παρ.1 του Π.Δ 28/1980
2. τις διατάξεις του άρθρου 26 του Ν.4024/2011
3. τις διατάξεις της υπ’ αριθ ΔΙΣΚΠΟ/Φ.18/οικ. 21508/04-11-2011 Απόφα-σης του Υπουργού Διοικητικής Μεταρρύθμισης και Ηλεκτρονικής Διακυ-βέρνησης (Φ.Ε.Κ 2540/07-11-2011, τεύχος Β΄)

να διεξάγει κλήρωση μεταξύ των μελών του προκειμένου να αναδειχτούν 1 τακτικό μέλος και 1 αναπληρωματικό, προκειμένου να συμμετέχουν στις επιτροπές παραλαβής υπηρεσιών, στις οποίες θα συμμετέχουν και οι υπάλληλοι που έχουν κληρωθεί και αναφέρονται στο υπ’ αριθ. πρωτ. 4334/05-02-2014 Πρακτικό Κληρώσεως.

Οι επιτροπές θα συγκροτηθούν με Απόφαση Δημάρχου σύμφωνα με τις διατάξεις του άρθρου 67 παρ.1 του Π.Δ. 28/1980.

ΕΣ. ΔΙΑΝ.:ΤΜΗΜΑ ΠΡΟΫΠ/ΣΜΟΥ,

ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ

Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ

ΣΠΥΡΙΔΩΝ ΠΑΠΑΓΕΩΡΓΙΟΥ