 3o

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 11/9/2014

ΝΟΜΟΣ ΑΤΤΙΚΗΣ Αριθ. Πρωτ 34817

ΔΗΜΟΣ ΑΓΙΑΣ ΠΑΡΑΣΚΕΥΗΣ

**ΔΙΕΥΘΥΝΣΗ ΕΞΥΠΗΡΕΤΗΣΗΣ ΤΟΥ ΠΟΛΙΤΗ**

**ΚΑΙ ΔΙΟΙΚΗΤΙΚΩΝ ΥΠΗΡΕΣΙΩΝ**

ΤΜΗΜΑ ΔΙΟΙΚΗΣΗΣ,ΤΟΠΙΚΗΣ ΑΝΑΠΤΥΞΗΣ

& ΑΝΘΡΩΠΙΝΟΥ ΔΥΝΑΜΙΚΟΥ

Δ/ΝΣΗ: ΜΕΣΟΓΕΙΩΝ 415-417

ΠΛΗΡ: κ. Σ. Λεβάκος

ΤΗΛ: 213-2004607

**ΠΡΟΣ**: **ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ**

**ΘΕΜΑ**: **«**Ορισμός μελών Διοικητικού Συμβουλίου και εκλογή Προέδρου και Αντιπροέδρου του Δ.Σ. του Ν.Π.Δ.Δ. «Παιδικοί Σταθμοί Δήμου Αγίας Παρασκευής (ΠΑΙ.Σ.Δ.Α.Π.)**»**

**Ε Ι Σ Η Γ Η Σ Η**

Σύμφωνα με το άρθρο 240 του Ν. 3463/2006 τα Νομικά Πρόσωπα Δημοσίου Δικαίου διοικούνται από Διοικητικό Συμβούλιο που αποτελείται από πέντε (5) έως δεκαπέντε (15) μέλη τα οποία μαζί με τους αναπληρωτές τους ορίζονται από το Δημοτικό Συμβούλιο.

Μέλη του Διοικητικού Συμβουλίου μπορεί να είναι ο Δήμαρχος, οι Δημοτικοί Σύμβουλοι και δημότες ή κάτοικοι, καθώς και ένας εκπρόσωπος των εργαζομένων, εφόσον αυτό απασχολεί περισσότερους από δέκα (10) εργαζομένους. Εάν τα μέλη του Διοικητικού Συμβουλίου είναι περισσότερα από πέντε (5), δύο (2) τουλάχιστον απ’ αυτά ορίζονται από τη μειοψηφία.

Ο αριθμός και η ιδιότητα των μελών του Διοικητικού Συμβουλίου αναφέρονται αναλυτικά στη συστατική πράξη του Νομικού Προσώπου. Μετά τον ορισμό των μελών του Διοικητικού Συμβουλίου το Δημοτικό Συμβούλιο εκλέγει από τα μέλη αυτά τον Πρόεδρο και τον Αντιπρόεδρο του Διοικητικού Συμβουλίου. Η θητεία των μελών του Διοικητικού Συμβουλίου ορίζεται με απόφαση του Δημοτικού Συμβουλίου.

Κατόπιν των ανωτέρω και λαμβάνοντας υπόψη τις διατάξεις του Ν.3852/2010, του Ν.3463/2007 καθώς και τη συστατική πράξη του Νομικού Προσώπου (Φ.Ε.Κ. 621/18-04-2011 τ.Β΄) καλείστε να ορίσετε για το Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΓΙΑΣ ΠΑΡΑΣΚΕΥΗΣ» Διοικητικό Συμβούλιο δεκατριών (13) μελών με την εξής σύνθεση:

Πέντε (5) Δημοτικοί Σύμβουλοι εκ των οποίων οι δύο (2) ορίζονται από τη μειοψηφία.

Έξι (6) δημότες – κάτοικοι από τους οποίους οι δύο (2) ορίζονται από τη μειοψηφία.

Έναν (1) εκπρόσωπο των εργαζομένων

Έναν (1) εκπρόσωπο του Συλλόγου Γονέων και Κηδεμόνων

Επίσης σύμφωνα με τις διατάξεις του άρθρ.6 του ν.2839/2000 ο αριθμός των διοριζόμενων ή υποδεικνυομένων προσώπων κάθε φύλου ανέρχεται σε ποσοστό ίσο τουλάχιστον με το 1/3 των διοριζομένων ή υποδεικνυομένων σύμφωνα με τις κείμενες διατάξεις

Μετά τον ορισμό των μελών (τακτικών και αναπληρωματικών) του Διοικητικού Συμβουλίου, καλείστε να εκλέξετε από τα μέλη αυτά τον Πρόεδρο και τον Αντιπρόεδρο του Διοικητικού Συμβουλίου, καθώς και να ορίσετε τη θητεία των μελών του νέου Δ.Σ.

Παρακαλούμε για τη λήψη σχετικής απόφασης.

**Ο ΑΝΤΙΔΗΜΑΡΧΟΣ**

**ΧΑΤΖΗΑΝΔΡΕΟΥ ΚΩΝΣΤΑΝΤΙΝΟΣ**